cyanic-selkie/wikianc huggingface dataset:
Virciniya Vulf
Həyatı
Anasını itirməsi ilə başlayan baş ağrıları, qarabasmalar, qəribə səslər heç vaxt Vircinianı tərk etmədi. O bu ağrılardan xilas olmaq üçün bir neçə dəfə intihara cəhd etsə də uğursuz alındı.
Bundan sonra böyük ailənin yükünü çəkmək ögey bacısı Stellanın üzərinə düşdü. Lakin tezliklə yenicə ailə həyatı qurmuş Stella bal ayından qayıdarkən vəfat elədi. Bu Vircinia üçün ikinci böyük zərbə oldu. Stivenlər ailəsi hər iki qadın ölümündə ata Leslini günahlandırırdılar. Ona qadın istismarçısı, eqoist biri kimi baxır, onu ailədə arzuolunmaz hesab edirdilər.
Atanın yolu ilə
Lesli Stiven XIX əsr Böyük Britaniyasında hörmətlə anılan insanlardan idi. O yazıçı, tənqdiçi, filosof idi. Lesli cəmiyyət içində nə qədər alicənab olsa da ailədə tipik viktorian kişisi idi. Onun böyük ailəsi də patriarxal qanunlarla idarə olunurdu.
İkinci evliliyi də onun qayğısına qalan birinin olması üçün vacib idi. Leslinin yaradıcılıqla məşğul olması üçün biri ona həyatını həsr etməli idi. Üstəlik, arvadının ölümündən sonra Leslinin qayğısı daha da artmışdı. Onun uşağı vardı. Culia uşaqlardan çox əri ilə maraqlanır, onun qayğısına qalırdı. Vircina gündəliyində yazırdı: "Onunla (anamla) hər dəfə bir neçə dəqiqədən artıq bir yerdə olduğumuzu xatırlaya bilərəmmi?"
Lesli övladlarına da viktorian tərbiyəsi verir, oğlanlarını qızlarından üstün tuturdu. Bu fərq illik büdcə ayırmalarında belə özünü büruzə verirdi. Buna görə də Vircinianın ögey qardaşlarının təcavüzünə uğradığını bilsə də susmağa üstünlük vermişdi.
Lesli Stiven 1904-cü ildə vəfat elədi.
Qardaş ölümü, bacı toyu
Atasının ölümündən sonra ailə Blumsberi rayonuna köçdü. Ailəyə başçılığı Vircininanın təkcə qan bağlılıqları deyil, ruhi bağlılıqları da olan bacı Vanessa edirdi. Bəzi araşdırmaçılara görə Vircinia ilə bacısı arasında sevgi əlaqələri var idi. Bu ərəfədə qardaşı Tobi də Yunanıstan səfərindən qayıdanda xəstəlikdən öldü. Yeni bir sarsıntı yaşamış Vircinia çox keçmədən daha bir zərbə aldı: Vanessa məşhur rəssam Klayv Bellə ərə gedir.
Blumsberi qrupu
Blumsberiyə köçəndən sonra Stivenlərin günləri xoş keçirdi. Onların evlərinə Britaniyanın gənc, müasir, proqressiv ədəbiyyat, incəsənət, elm adamları ayaq açmağa başladılar.
Beləcə tarixə "Blumsberi qrupu" adıyla düşən Blumsberi qrupu yarandı. Üzvlərin arasında Vita Sekvil-Vest, M. Forster, Dora Karrinqton, Dunkan Qrant, Klayv Bell kimi məşhur rəssamlar, ədəbiyyat adamları ilə yanaşı məşhur iqtisadçı 20-ci əsr iqtisad elmində dönüş yaratmış Con Meynard Keyns də var idi. Onun iqtisadiyyatın dövlət tənzimlənməsindən ibarət nəzəriyyəsi 20-ci əsrin əvvəlində dünyanı bürüyən böhrandan ən yaxşı xilas vasitəsi oldu. Keynsin nəzəriyyəsi dövlətin iqtisadiyyatı tənzimləməsinin qaçılmaz olduğunu bir daha təsdiqlədi.
Blumsberi qrupunun təkcə ingilis cəmiyyətində hakim viktorian dünyagörüşünə qarşı mübarizə üsulu deyil, həm də bir dostluq, səmimiyyət qrupu idi. Bu qrupdakıların bir özəlliyi isə homoseksual, ya da biseksual olmaları idi.
1900-cü illərdə Vircinia atasının peşəsini davam etdirməyə, jurnallarda tənqidi məqalələr yazmağa başladı. "Tayms" jurnalının ədəbiyyat əlavəsinə tənqidi məqalələr, esselər yazırdı. Birinci romanı üzərində də işləyirdi.
Qeyri-ənənəvi nikah
Vircinia 1912-ci ildə yazıçı, jurnalist Loenard Vulfa ərə gedir. Onların izdivacı qarşılıqlı hörmət üzərində qurulmuşdu. Vircinia frigit, seksual baxımdan passiv idi. Uşaqlığında yaşadığı cinsi travma onda problemlər yaratmışdı, kişilərdən çəkinirdi. Buna görə də adı yazıçı, rəssam, məşhur bağban, yüksək cəmiyyət qadını Vita Sekvil-Vestlə lezbiyən əlaqədə hallanırdı.
1917-ci ildə ər-ərvad Vircinianın bütün əsərlərinin də nəşr olunacağı "Hoqard-Press" nəşriyyatını təsis edirlər. Leonard yoldaşına yaradıcılığını davam etdirməsi üçün hər cür köməklik göstərirdi. Əgər Vircinianın atasının ailəsində anası Leslinin qayğısına qalır, onun yaradıcılığı üçün münbit şərait yaradırdısa, bu dəfə tərsinə idi, Leonard onun qayğısına qalırdı.
Həm modernist, həm feminist
Modernizim cərəyanının yaradıcılarından biri kimi tanınan Vircinia Vulf ingilis ədəbiyyatında öz novatorluğu ilə seçilirdi. O öz əsərlərində modernizm ədəbi priyomlarından sayılan "şüur axını"ndan geniş istifadə edirdi.
Vircinia Vulf istər "Missis Dellouy"da, "Mayaka doğru"da, "Orlando"da, "İllər"də böyüdüyü vikrorian əxlaqını, ailəsindən gəlmə və cəmiyyətdə də mövcud olan patriarxal münasibətləri tənqid edirdi. Onun əsərlərində feminist baxış geniş şəkildə təzahür edirdi. Vircinia Vulf "Gecə və gündüz" romanında qadın haqlarından, sinfi fərqlər, eşq, mübarizə, azadlıq kimi məsələlərdən danışır. Yazar günümüzün insanın taleyini yumoristik, amma həssas bir dillə anlatmağa çalışır.
Qadınların "Uliss"i
"Missis Dellouy" əsərində də Ceyms Coysun "Uliss" əsərində olduğu kimi bir qadının bir günlük həyatından bəhs edər. Bu əsər modernizm axımının ən bariz nümunələrindən sayılır. Vircina Vulfun demək olar ki, bütün romanları müasir roman janrına ən bariz nümunələr sayıla bilər. "Özünə aid bir otaq"ı isə bu sıralamaya daxil etmək olmaz.
"Özünə aid bir otaq" feminizm hərəkatının klassik bir əsəri olaraq qəbul edilir. Sadə, axıcı dillə yazılmışdır. Bu kitab "Qadınlar arasında niyə Şekspir yoxdur?" deyənlərə ən mükəmməl cavab sayıla bilər. Vulf qadınlara səslənərək: "Pul qazanın, özünüzə aid bir otaq və boş zaman ayırın. Və yazın, kişilər nə deyər deyə düşünmədən yazın." - deyirdi. Dövrümüzdə yazmaq üçün "pul və zaman" məsələsini təkcə qadınlara aid etmək haqsızlıqlıq olardı məncə.
Vircina Vulf gündəlik yazmağı yalnız xəstəlik zamanı dayandırırdı. Gündəlikləri 4 cilddə nəşr olunmuşdu.
İkinci Dünya Müharibəsindən sonra Vircinia Vulf Böyük Britaniyada demək olar ki, unudulmuşdu. Hətta çap olunan kitablarının üzərinə də "Lesli Stivenin qızı, Leonard Vulfun həyat yoldaşı " kimi patriarxal damğa yapışdırılırdı.
70-ci illərdə isə feminist hərəkatının geniş təşəkkül tapması ilə Vircinia Vulfun yenidən doğuşu başladı. O 20-ci əsr Britaniya və dünya ədəbiyyatınnın simasını dəyişmiş böyük şəxsiyyət kimi gerçək qiymətini aldı.
Sonuncu ölüm
İkinci Dünya müharibəsinin başlanması ilə Vircinianın baş ağrıları və qorxuları yenidən artmağa başladı. Vanessanının oğlunun İspaniyadan ölüm xəbəri gəlir.
Vircininanin daha taqəti qalmamışdı. Son zamanlar xəstəliyi şiddətlənmişdi. Tez-tez sayıqlayır, qarabasmalar onu rahat buraxmır, dəlilik əlamətləri hiss olunurdu. Bir yandan da almanların İngiltərəyə hücumu sırasında (bombalamada Vircininanin evi də dağıdılmışdı) milliyyətcə yəhudi olan ərinin öldürüləcəyi qorxusu. Vircinina daha bir ölümü qaldıra bilməzdi. Çıxış yolu axtarırdı. Çıxış yolu yenə də ölüm oldu.
Vircinia Vulf 1941-ci il 28 mart tarixində ciblərinə çoxlu daş yığaraq şəhər kənarındakı evlərinin yaxınlığından axan Ouz çayına özünü atdı. Ərinə yazdığı vida məktubunda bu sözlər yazılmışdı: Ən sevdiyim.
Sanki dəli olacağam, bu qorxunc günləri geridə qoya bilməyəcəyik kimi hissedirəm. Qulağıma səslər gəlməyə başlayıb və fikrimi cəmləşdirə bilmirəm. Keçən zamanı geri qaytara bilməyəcəyəm. Onun üçün də, nə etməliyəmsə onu da edəcəyəm. Mənə ən böyük xoşbəxtlik verdin, heç kəsin etməyəcəyi şeyləri etdin. Amma, mən artık mübarizə edə bilməyəcəyəm. Bilirəm, sənin də həyatını məhv edəcəyəm, lakin mənsiz daha xoşbəxt olacaqsan. Görürsən bu məktubu belə düzgün yaza bilmirəm, oxuya bilmirəm. Həyatımdaki bütün xoşbəxtliyi sənə borçlu olduğumu söyləmək istəyirəm. Mənə qarşı olduqca səbirlisən. Əgər kimsə məni bu vəziyyətdən xilas edəbilərdisə bu sən olardın. Zənnimcə heç kim bizim qədər xoşbəxt olabilməzdi.
Rabitə və İnformasiyalar Nazirliyi (Qazaxıstan)
Rabitə və İnformasiyalar Nazirliyi (2010—2012) —rabitə və informasiyalaşdırma, kütləvi informasiya vasitələri, arxivlər və sənədləşdirmə, dövlət xidmətlərinin avtomatlaşdırılması və PSC fəaliyyətinin əlaqələndirilməsi sahələrində Qazaxıstan Respublikası Nazirlər Kabinetinin tərkibində olan Qazaxıstan Respublikasının dövlət orqanı.
Qazaxıstan Respublikasının İnformasiya və Kommunikasiya Agentliyinin (AIS) təsis edilməsi ilə Qazaxıstan Hökumətindəki böyük dəyişiklik və dəyişikliklərdən sonra 12 mart 2010-cu ildə yaradıldı, keçmişin İnformasiya və Arxiv Komitəsi və Komitəsi olaraq yenidən quruldu. Qazaxıstan Respublikası Mədəniyyət və İnformasiya Nazirliyi. Yeni nazirliyin yurisdiksiyası “Arna Media” Milli Məlumat Holdinqi ”Səhmdar Cəmiyyətinə də verildi (“ NIH “Arna Media” ASC), lakin sonradan ləğv edildi.
Departament ləğv edilənə qədər Əsgər Jumagaliev rabitə və informasiya naziri idi.
Nazirlik 12 mart 2010-cu il tarixində Qazaxıstan Respublikası İnformasiya və Kommunikasiya Agentliyi yaradılması ilə Hökumətdə baş verən böyük dəyişiklik və dəyişikliklərdən sonra Rabitə və İnformasiya Nazirliyi olaraq yaradıldı və Komitə və İnformasiya Komitəsi olaraq yenidən quruldu. və Arxivlər. keçmiş Mədəniyyət və İnformasiya Nazirliyi. Milli Məlumat Holdinqi olan Arna Media səhmdar cəmiyyəti də yeni nazirliyə verildi, lakin sonradan ləğv edildi.
Əsgər Cumagəliyevin rəhbərlik etdiyi nazirlik 20 yanvar 2012-ci ildə ləğv edildi və bütün funksiyaları Mədəniyyət və İnformasiya Nazirliyinə və Nəqliyyat və Rabitə Nazirliyinə verildi.
Strukturu
Nazirliyin strukturunda üç komitə var idi:
Ləğv edilməsi
20 yanvar 2012-ci ildə Prezidentin Fərmanı ilə şöbə ləğv edildi və funksiya və səlahiyyətləri aşağıdakı nazirliklərə verildi:
2) rabitə, informasiyalaşdırma, dövlət xidmətlərinin avtomatlaşdırılmasına nəzarət və əhaliyə xidmət mərkəzlərinin fəaliyyətinin əlaqələndirilməsi sahəsində - Qazaxıstan Respublikasının Nəqliyyat və Kommunikasiya Nazirliyinə.
Kara Bono
Kara Bono (; ) — amerikalı aktrisa. Əsasən Qəribə şeylər (2016-cı ildən) serialı və Halk (2003) filmi ilə tanınır.
Həyatı və təhsili
Bono 1 mart 1974-cü ildə Nyu-York şəhərinin Bronks bölgəsində italyan ailədə dünyaya gəlmişdir. İki qardaşı və bir bacısı var.
Uriel Yekutiel
Uriel Yekutiel (אוריאל יקותיאל) — İsrail aktyoru, rəqqas və ifaçısı. Aktyor səhnə adı istifadə etmədən draq şoular təşkil edir. Feminin və maskulin obrazları özündə birləşdirən ilk İsrail aktyorudur. O, pariksiz və bığla makiyajlı obrazı ilə məşhurlaşmışdır. O, həm də Mizrahi üslublu partilərin aparıcısıdır.
Kara Bono
Həyatı və təhsili
Bono Forelle Laquardiya tam orta məktəbində təhsilini almışdır. Daha sonra isə Kolumbiya Universitetində ingilis dilində siyasət ixtisasında bakalavr təhsili almışdır. Bakalavr diplomunu üç ildə əldə etmişdir.
Uriel Yekutiel
Həyatı
Uriel Yekutiel Tel-Əviv yaxınlığındakı Herzliya şəhərində dörd nəfərdən ibarət ailədə böyümüşdür. Anası 1990-cı ildə aktyorun iki yaşı olarkən sui-qəsd nəticəsində vəfat etmiş, atası isə təhlükəsizlik və silah mütəxəssisi kimi çalışmışdır. 2001-ci ildə on üç yaşında ikən Yekutiel ailəsi və dostlarına kaminq-aut etmişdir. On yeddi yaşı tamam olduqda Yarin Şahafın yanında makiyaj və qrim sənətini öyrənməyə başlamşdır. Məktəbi bitirdikdən sonra o, İsrail Hərbi Hava Qüvvələrində xidmətə başlamış, lakin səhhəti ilə bağlı qısa müddət sonra xidmətdən azad edilmişdir. Bundan sonra İngiltərəyə köçən Yekutiel, iş icazəsi olmadan ticarət sahəsində çalışmağa başlamışdır. Məhz həmin dövrdə o, ilk dəfə rəqqaslarla tanış olmuş və rəqslə məşğul olmaq istədiyini anlamışdır.
Kara Bono
Karyerası
Bono ilk aktrisalıq təcrübəsini 12 yaşında "Kabus ev" tamaşasında yaşamışdır.
Uriel Yekutiel
Fəaliyyəti
İsrailə qayıtdıqdan sonra o, Tel-Əvivin müxtəlif klublarında qadın geyimi və makiyajla, lakin bığlarla çıxış etməyə başlamışdır. Arisa parti xətti ilə çıxışları onun qısa zamanda gey cəmiyyətində məşhurlaşmasına səbəb olmuşdur. 2001-ci ildən müxtəlif ifaçılarla və tək ifaları ilə şərq musiqisi musiqi klipləri çəkməyə başlamışdır. Həmin layihə çərçivəsində sənətçinin Zehava Ben, Etti Levi, Marqalit Tzanani, Lior Narkis, Omer Adam, Sarit Hadad kimi ifaçılarla birlikdə musiqi videolarında çıxış etmişdir.
Kara Bono
Karyerası
Bono film karyerasına Etan Hok və Ceremi Ayrons ilə brilikdə "Su ölkəsi" filmində başlamışdır. Yer aldığı digər filmlərin siyahısında "Növbəti dayanacaq möcüzələr ölkəsi" (1998),"Çatni popkorn" (1999), "İki Nina" (1999) və "Xoşbəxt qəzalar" (2000) yer alır. 1999-cu ildə "Qəlbimin dərinliklərində" adlı telefilmdə gənc qız Cerri Kammins rolunda kiçik səhnədə yer almışdır.
Uriel Yekutiel
Fəaliyyəti
2011-ci ilin noyabrında LGBT cəmiyyətini heyrətə salan dörd intihar hadisəsindən sonra Uriel Yekutiel "Hər gecədən sonra gün doğar" adlı kompaniyanın təşkilində iştirak etmişdir.
Kara Bono
Karyerası
NBC kanalının dram janrlı "Üçüncü baxış" (1999) teleserialının son mövsümündə tibb işçisi Qreys Foster rolunda yer almışdır. 2003-cü ildə isə Marvel Comics-in "Halk" filmində baş rol — Brüs Bannerin anası olaraq rol almışdır.
Uriel Yekutiel
Fəaliyyəti
2012-ci ildə İsrailin Hot 3 telekanalında yayımlanan "Ana və ata" (אמא ואבאז) adlı teleserialda Yekutiel Erezin dostu Sami rolunu canlandırmışdır. 2014-cü ildə Yekutiel yaxın dostu Tom Baumla birlikdə "Milyon ovunda" (המירוץ למיליון) adlı realiti-şouda iştirak etmişdir. Onlar şouda ikinci yer tutmuş, elə həmin il də birlikdə Marqalit Tzananinin "Bu sənə Avropa deyil" (פה זה לא אירופה) adlı mahnısı üçün klipə çəkilmişdir. 2015-ci ilin iyununda Omer Millerin İsrailin Channel 2 telekanalında yayımlanan tok-şousunda iştirak etmişdir.
2015-ci ildə Bar Rafaeli ilə birlikdə "Karolina Lemke"nin layihəsində iştirak etmişdir. 2016-cı ilin Pesaxında Adi Himelbloy, Dar Zuzovski, Tuval Şafir və başqaları ilə birlikdə "Nəzarətdən kənar" adlı teleşouda iştirak etmişdir.
2016-cı ilin yayından Yekutiel, İsrail Hava Limanları İdarəsinin əsas reklam kompaniyasına rəhbərlik edir. Bundan başqa, Liron Revivo ilə birlikdə, Channel 2 telekanalında yayımlanan "Mükəmməl tətil" verilişinin aparıcısıdır.
Kara Bono
Şəxsi həyatı
Bono həyat yoldaşı Piter Tam və qızı ilə birlikdə Nyu-Yorkun Qrinviç-Vilic bölgəsində yaşayır.
Qaralı
Yaşayış məntəqələri
Mariano Domuşiyev
Mariano Domuşiyev (2 aprel 1958) — Bolqarıstanı təmsil edən stolüstü tennisçi.
Karyerası
Mariano Domuşiyev Bolqarıstanı 1988-ci ildə Seul şəhərində baş tutan XXIV Yay Olimpiya Oyunlarında təmsil edib və fərdi turnirdə 33-cü pillənin sahibi olub.
Alvaro Neqredo
Alvaro Neqredo Sançez — "Kadiz" klubunun ispaniyalı hücumçusu.
Leopold Rostropoviç
Leopold Rostropoviç (26 fevral 1892, Voronej, Rusiya imperiyası — 31 iyul 1942, Orenburq, SSRİ) — sovet violonçelisti, pedaqoqu və dirijoru, Saratov və Azərbaycan konservatoriyalarının professoru. Mstislav Rostropoviçin atası.
Erkən illəri və təhsili
Leopold Rostropoviç Voronej şəhərində pianoçu və pedaqoq Vitold Rostropoviçin ailəsində anadan olub. Atası Voronejə 1870-ci illərin sonunda gəlmişdi. Anası — Matilda Aleksandrovna Pule.
Leopold hələ kiçik yaşlarından atasından fortepianoda çalmağın, bəstələməyin yollarını öyrənirdi, lakin onun peşəkar gələcəyini violonçelist Aleksandr Lukiniçlə görüşü təyin etdi. Milliyyətcə çex olan Lukiniç Vitold Rostropoviçlə ansamblda çalırdı. Məşqlərdə iştirak edən kiçik Leopold violonçel alətinə vurulur. Lukiniç Leopoldla ciddi məşğul olur. Və 1904-cü ildən artıq 12 yaşlı Leopold konsertlərdə çıxış etməyə başlayır. Leopoldun yükcək eşitmə qabiliyyəti, gözəl yaddaşı və nəsildən nəslə keçən artistizmi, estradaya məhəbbəti var idi. Əgər zalda tamaşaçılar çox olurdusa, o daha da yaxşı çalırdı. 1905-cı ildə Leopoldun 13 yaşı tamam olur və atası onu Peterburq Konservatoriyasına imtahanları verməyə aparır.
Leopoldun ifasına Peterburq violonçel məktəbinin o vaxtkı baş rəhbəri A. Verjbiloviç qulaq asır, və o saat onu öz sinfinə götürür. Fortepianonu atmaq istəməyən Leopold fortepiano ilə paralel məşğul olmağı qərara alır və A. Yesipovanın sinfinə qəbul olunur. Yesipova ilə məşqlər çox davam etmirdi, lakin bu qısa zamanda Leopoldun ifa etmə texnikası möhkəmləndi. O, bütün ömrünü fortepiano ilə bağladı və öz tələbələrini müşayət edərkən hesab edir və deyirdi ki, fortepiano hər bir peşəkar musiqiçinin təkmilləşməsi üçün əsasdır.
Yaradıcılığı
190px|thumb|left|Leopold Rostropoviç həyat yoldaşı Sofya Fedotova ilə. Maddi vəziyyətə görə Leopold 18 yaşından dərs deməyə başladı. O, 1910-cu ildən N. Bıstrov adına Peterburq musiqi məktəbində müəllimlik edirdi. Uşaqlara violonçeldə çalmağı öyrədirdi.
Erkən pedaqoji səriştəsi sonralar ona çox kömək elədi. 1910-cu ildə konservatoriyanın qızıl medalla bitirən Leopold qastrol səfərlərinə çıxır. Bir çox ölkələrdə, o cümlədən də Parisdə müvəffəqiyyətilə çıxışı haqda nəinki fransız mətbuatında, həmçinin amerika və ingilis mətbuatında da məlumat verilir. Leopold Rostropoviç üçün "Violonçelist solist L. Rostropoviç" adlanan xüsusi reklam prospekti buraxılır. Orada resenziyalar yazılır və onun artistlik məharəti xüsusi qeyd edilirdi. Yazırdılar ki, Leopold Rostropoviç nadir texnikası ilə, ahənkgdarlığı, melodikliyi, ifaçılıq temperamenti və virtuozluğu ilə dinləyiciləri valeh etmişdir. Onu "musiqi sənətində yeni bir hadisə hesab edirdilər" və bu isə, 18 yaşlı musiqiçinin parlaq gələcəyindən xəbər verirdi. Leopold Rastropoviç bir qədər pul yığıb məşhur ispan violonçelisti Pablo Kazalsdan" master-klass "dərsləri alır. 1911-ci ilin yayında o, Rusiyaya qayıdır və payızdan konsert verməyə başlayır. Rostropoviç Voronejdə olarkən konsert sifarişləri alır. Sevastopolda o, Aleksandr Qlazunovun rəhbərlik etdiyi orkestrlə bərabər Karl Davidovun 1-ci konsertini ifa edir, Rostov-na-Donu və Kazan şəhərlərində isə gələçəkdə sovet bəstəkarı kimi tanınan Sergey Vasilenko ilə qastrol səfərlərində olur. 20-yaşında ikən artıq onun gələcəyi parlaq və müvəffəqiyyətli görünürdü.
Peterburq həyatı çox dolğundu, iş təkcə orkestrlə tamamlanmırdı. Rostropoviç çox zaman Rusiyanın bir sıra şəhərlərində, Tbilisidə, Bakıda qastrol səfərlərində olurdu. Onun daimi repertuarında Sen-Sansın konserti, Baxın süitaları, Çaykovskinin pyesləri, Anton Arenskinin, Jül Massnenin əsərləri vardı. Rostropoviç hamı tərəfindən ansamblçı kimi də qiymətləndirilirdi.
1918-ci ildə oktyabr çevrilişindən sonra o işsiz qalır. Petroqradda aclıq başlayır və Rostropoviç məcburiyyət qarşısında Saratova köçür, orada ona Volqaboyu şəhərlərin violonçel lideri rolu hazırlanırdı. Saratovda 4-il çalışır. Onun tələbələri arasında gələcəkdə tanınmış violonçelist Raya Qarbuzova da var idi.
Azərbaycan dövrü və ölümü
230px|thumb|right|Rostropoviçlər ailəsinin Bakı şəhərində yaşadıqları ev. 1925-illərin ortalarında Leopold Rastropoviç azərbaycanlı bəstəkar Üzeyir Hacıbəyovun dəvəti ilə Bakıya gəlir və Azərbaycan Dövlət Konservatoriyasına işləməyə dəvət olunur. Rostropoviç bu dövrü həyatının ən maraqlı səhifəsi hesab edir. Azərbaycan Dövlət Konservatoriyası nəzdində ilk simli kvarteti yaradanlardan biri kimi Rostropoviçin Azərbaycan peşəkar violonçel məktəbinin inkişafında əvəzsiz xidmətləri olmuşdur. O, həyatının Bakıda keçən dövründə ifaçı, bəstəkar və pedaqoji fəaliyyətlərini birləşdirmişdir. Rostropoviçin bəstəkarlıq fəaliyyəti romantik xarakter daşıyırdı. O, 4 violonçel konsertinin, fortepiano və violonçel üçün pyeslərin, fortepiano əsərlərinin müəllifi kimi sözsüz ki, öz tələbələrinə təsir göstərib. Bakıda olarkən çox mahnılar bəstələyib. Rostropoviçin şagirdləri arasında Asəf Zeynallının adını çəkmək lazımdır. O, Rostropoviçin sinfində violonçel dərsi alır və onun ən yaxşı tələbələrindən biri sayılırdı. Həyat yoldaşı Sofya Rostropoviç də Azərbaycan Dövlət Konservatoriyasında fortepiano fakultəsi üzrə çalışırdı. Rostropoviçlərin mənzilində daim görkəmli incəsənət xadimləri toplaşır, musiqi axşamları keçirirdilər.
Uşaqlarının daha da yaxşı musiqi təhsili almaq fikri ilə Rostropoviç ailəsi 1931-ci ilin yaz aylarında Bakıdan Moskvaya köçür, burada Leopold tez-tez konsert verir və Qnesinlər adına Musiqi Liseyində dərs deyir. 1935-ci ildə Leopold Rostropoviç Rusiyanın əməkdar artist titulunu alır.
İkinci Dünya müharibəsinin əvvəlində Rostropoviçlər Orenburqa gedirlər. Orada həyat yoldaşı ilə musiqi məktəbində dərs deyir. 31 iyul 1942-ci ildə Leopold Rostropoviç qəflətən baş verən ürək tutmasından Orenburqda vəfat etmişdir.
Azərbaycan–Kosta-Rika münasibətləri
Azərbaycan–Kosta-Rika münasibətləri — Azərbaycan Respublikası ilə Kosta-Rika Respublikası arasındakı mövcud ikitərəfli əlaqələr.
Diplomatik əlaqələr
Kosta-Rika Azərbaycanın müstəqilliyini 1991-ci il dekabrın 28-də tanımışdır.
İki ölkə arasında diplomatik əlaqələr 1997-ci ilin yanvar ayının 15-də qurulmuşdur.
Hələlik iki ölkə arasında səfirlik səviyyəsində rəsmi münasibətlər yaradılmamışdır. Lakin iqamətgahı başqa ölkədə olmaqla Azərbaycan Respublikasının Kosta-Rika Respublikasında fövqəladə və səlahiyyətli səfiri var. Belə ki, Azərbaycan Respublikasının Meksika Birləşmiş Ştatlarındakı səfiri, həmçinin Kosta-Rika Respublikasına da akkreditə olunmuşdur.
Müqavilə-hüquq bazası
Azərbaycan Respublikası ilə Kosta-Rika Respublikası arasında cəmi 1 sənəd imzalanmışdır. Həmin sənəd iki ölkənin Xarici İşlər Nazirlikləri arasında imzalanmış "Siyasi məsləhətləşmələrin yaradılmasına dair" anlaşma Memorandumudur.
Bitch I'm Madonna
Bitch I'm Madonna — ABŞ müğənnisi Madonnanın “Rebel Heart” adlı XIII solo albomundan olan mahnı. Trinidadlı repçi Nikki Minajın da qonaq ifaçı kimi iştiark etdiyi mahnı əsasən, Madonna, Diplo və Britaniyalı elektron musiqiçisi Sofi tərəfindən, MoZella, Tobi Qad, Ariel Rextşad və Nikki Minajın iştirakı ilə yazılmışdır. Mahnı, albomun üçüncü sinqlı kimi, “Interscope Records” tərəfindən 15 iyun 2015-ci ildə çıxarılmışdır. Elektron rəqs musiqisi və vaporveyv janrında olan mahnıda Madonna şənlənmək üçün nazal tonda "Bitch I'm Madonna" deyir, fonda isə "she's Madonna" ifadəsi səslənir.
Musiqi tənqidçilərinin mahnı haqqında fikirləri iki qrupa bölünmüşdür; bəziləri mahnını “energetik” adlandıraraq Minajın rep hissəsini alqışlasalar da, başqa bir qrup mahnını “təəssüf doğuran şok” adlandırır. ABŞ-də mahnı son üç il ərzində Madonnanın “Billboard Hot 100” hit paradına girə bilən ilk mahnısı olmaqla, 84-cü yerə kimi yüksəlmişdir. Mahnı, “Hot 100” hit paradına girə bilmiş Minajın 63-cü, Madonnanın isə 57-ci mahnısı olmaqla, həmin hit paradda ən çox iştirak etmiş qadın müğənnilərin siyahısında Minajı üçüncü, Madonnanı isə dördüncü yerə yüksəltmişdir. Dünyada, uğurlu nəticələr göstərən mahnı, Finlandiya, Macarıstan və İsveçdə ilk üçlüyə daxil olmuşdur.
Mahnı üçün Conas Akerlandın rejissorluğu ilə çəkilmiş musiqi videosunda Madonna ilə yanaşı Minaj və Diplonu da görmək mümkündür. Videoda kameo kimi Rita Ora, Kris Rok, Mayli Sayrus, Beyonse, Keti Perri və Kanye Vest də çəkilmişdir. Lakin, qonaq ulduzların kütləvi səhnələrdə iştirak etməməsi izləyiciləri məyus etmişdir. Həmçinin bəzi tənqidçilər mahnı videosunu müğənni Teylor Sviftin qısa zaman əvvəl təqdim edilmiş və oxşar şəkildə qonaq ulduzların iştirakı ilə çəkilmiş “Bad Blood” musiqi videosu ilə müqayisə etmişlər. Madonna mahnını “The Tonight Show Starring Jimmy Fallon” teleşousunda canlı ifa etmişdir.
Fon və inkişaf
thumb|left|170px|ABŞ DJ-i [[Diplo "Bitch I'm Madonna" mahnısının yazılması və prodüsserliyində iştirak etmişdir.]] 2014-cü ilin fevralında Madonna on üçüncü solo albomu üzərində işləməyə başladığını elan edərək, qeyd etdi ki, “mən indi müxtəlif müəlliflər və prodüsserlərə danışaraq musiqimlə birlikdə haralara getmək istədiyimi müzakirə edirəm.” Növbəti aydan etibarən, müğənni rəsmi Instagram hesabında albom üzərində birgə işlədiyi düşünülən müxtəlif şəxslərlə birgə şəkillərini paylaşmağa başladı. İki ay sonra Madonna ABŞ DJ-i Diplo ilə birlikdə selfisini paylaşdı. Madonna onu ənənəvi Oskar partisinə dəvət etsə də, o, gələ bilməmişdi. Nəhayət ki, onlar musiqi haqqında müzakirələrə başladılar və əməkdaşlığa qərar verdilər. İdolatorla birlikdə verdiyi müsahibəsində Diplo qeyd edir ki, Madonna ondan albomun “çılğın yazılma prosesi”ndə iştirak etməyi xahiş etmişdir. Birlikdə onlar yeddi mahnı yazmış və lentə almışdılar; Diplo qeyd edir ki, ''“Bu səsyazmalar çılğın səslənməlidir. Heyət üzvlərinin bəzi fəaliyyəti bizi həqiqətən də təəccübləndirmişdi. Mən müğənninin prodüsserə işləmə azadlığı verməsini sevirəm. Bu baxımdan, Madonna mənim ideyalarıma çox açıq-fikirlə yanaşdı”''.
Diplo tərəfindən yazılması təsdiqlənən mahnılardan biri "Bitch I'm Madonna" adlandırılmışdı və o, bu mahnının pop musiqinin sərhəddlərini gənişləndirdiyini düşünürdü. Madonna qeyd edir ki, bu ifadə onun üçün yenilik olmaqla Diplo tərəfindən təklif edilib, öz növbəsində Diplo isə, izah edir ki, bütün tənqidlərə baxmayaraq yaxşı vəziyyətdə qalmağı bacaran kəs Madonnanı mənimsəyir, bu isə müğənni üçün unikal xüsusiyyətdir. Mahnının yaranma mənbəsi repçi Lil B-nin 2010-cu ildə çıxardığı və "I look like Madonna / Bitch, I'm a farmer" sözlərinin istifadə olunduğu "Pretty Boy Farmer" mahnısı ilə bağlıdır. Diplo bu ideyanı götürərək Madonnanın mahnısı üçün inkişaf etdirmiş, Madonnanın uzun müddət musiqi industriyasında qalmasını tənqid edənlərə ünvanlamış və əlavə etmişdir ki, “Biz bu mahnını yazdıq ki, deyək, əl çəkin, biz, hamımız Madonnayıq”. O, həmçinin daha əvvəl MDNA albomunda Madonna ilə birlikdə iki mahnı üzərində çalışmış trinidadlı repçi Nikki Minajı da bu mahnıya cəlb etmişdir.
“Interview” jurnalına verdiyi müsahibədə Diplo qeyd edir ki, mahnının kompozisiyasının ideyası bir gecə studiyada birgə içdikləri, Madonna üçün yapon piççikatosu və drop ifa etdiyi zaman yaranmışdı. O, Madonnanın sevdiyi kimi mahnını gitara ifası ilə başlamış, daha sonra inkişaf etdirmişdir. Minajın mahnıdakı rolu da Instagram vasitəsiylə təsdiqlənmiş və qeyd edilmişdi ''“Biz güclü irəliləyirik və biz evə gedirik ki, bütün gücə bu işi davam etdirək! #iş”''. Madonna Minajla işləmə metodu haqqında qeyd edir: ''“Birlikdə işlədiyimiz zaman o, həmişə mənim yanımda oturaraq mahnıya qulaq asır və deyir “de ki, bu mahnı sənin haqqındadı.” O, çox metodik fikirləşir. Biz söhbət edirik, o, mənim dediyim sözləri yazır, hiss edirəm ki, mən bunu bəyənirəm, daha sonra isə, o gedir və yazdıqlarının üzərində işləməyə başlayır. Sözləri yazır və geri qayıdır. O, bir neçə versiya hazırlayır və biz bunu müzakirə edirik. O, istədiyi nəticəni əldə edənə kimi biz bunu davam edirik. Bu, ümumi işdir.”' '
Çıxarılması
17 dekabr 2014-cü ildə Madonnanın hazırlanan on üçüncü solo albomuna daxil olan digər mahnılarla birlikdə "Bitch I'm Madonna" mahnısının da demo versiyası internetdə yayılmışdır. Yayılmış səs yazılarını köhnə adlandıran Madonna, bu hadisəni “sənət zorlaması” adlandırmışdır. O, daha sonra bu hadisəni, 2014 Peşəvərdə məktəb hücumu və 2014 Sidney girov böhranı hadisələri kimi “terrorizm” adlandırmışdır. 20 dekabr 2014-cü ildən albom iTunes Store-da əvvəlcədən sifarişlə satışa çıxarılmışdır. Sifariş zamanı "Bitch I'm Madonna" mahnısı da daxil olmaqla altı mahnı avtomatik yüklənirdi. Madonna qeyd edir ki, bu mahnılar 2015-ci ilin martında çıxarılacaq albomdan olan “erkən Milad hədiyyələri”dirlər.
“Living for Love” və “Ghosttown” mahnılarından sonra "Bitch I'm Madonna" mahnısının “Rebel Heart” albomundan çıxarılacaq üçüncü sinql olmasını Madonna Instagram vasitəsiylə təsdiqlədi. Bundan başqa, Madonnanın rəsmi YouTube və Tidal hesablarında mahnının üç remix versiyası təqdim edilmişdir. Sinqlın üz qabığı da paralel olaraq təqdim edilmişdir; təsvir müğənninin Instagram şəkillərindən biri əsasında hazırlanmışdır. Mahnının əsas haus versiyaları Rosabel, Sander Kleinenberg və Oskar G tərəfindən işlənmişdir, sonuncu öz rəsmi Facebook hesabında qeyd edir: ''“Əgər Madonna sizi çağırırsa, siz onun istədiyi hər şeyi yerinə yetirməlisiz. Mən bu şansa görə, minnətdaram!”'' Holland dueti Sick Individuals tərəfindən işlənmiş digər bir remix isə eksküziv olaraq Billboard vasitəsiylə təqdim edilmişdir. Remixlər ilk dəfə 15 iyun 2015-ci ildə Avstraliya və Almaniyada, növbəti gün isə digər ölkələrdə çıxarılmışdır.
Musiqi və remixləri
"Bitch I'm Madonna" mahnısı Madonna Diplo və Britaniyalı elektronik musiqiçi, PC musiqiçi Sophie trəfindən, MoZella, Tobi Qad, Ariel Rextşad və Nikki Minajın iştirakı ilə yazılmışdır. Mahnının audio mühəndisi olan Demasio “Demo” Kastellon, həmçinin mahnının remix versiyasını işləmiş və səsyazmasını təşkil etmişdir. Səsyazmada iştirak edən digər mühəndislər Nik Rouv və Oubri “Biq Cuys” Delani və Zeke Mişanecdir. Enci Teo isə əlavə miksin yazırlanmasında iştirak etmişdir. Mahnı əvvəlcə Madonna kimi məşhur müğənnilərlə təqdim edilmək üçün işlənən PC musiqisi olmuşdur. Sophie qeyd edir ki, Madonna musiqinin hazırlanma prosesinin sonunda dəvət edilmiş, səsyazması zamanı isə leyblın təmsilçisi olmamışdır.
"Bitch I'm Madonna" mahnısında DJ Snake və Lil Conun 2013-cü ildə çıxardığı “Turn Down for Wha” mahnısının musiqi elementlərindən istifadə olunmuşdur, Madonnanın vokalı isə müğənni Mayli Sayrusun ifasını xatırladır. Mahnıda “blipi elektro” boyunca cırıltı və qaynama səsi gəlir. Mahnı Aviciinin 2012-ci ildə çıxarılmış “Wake Me Up” mahnısında olduğu kimi akustik gitara ifası ilə başlayır, bu müşayət ilə Madonna "You're gonna love this" sözləri ilə başlayan ifadələri səsləndirir, lakin, bundan sonra musiqi ERM və Vaporveyv musiqisinə çevrilir. Mahnı ənənəvi mahnı strukturundan və açarından kənar olmaqla, qəfil kəsilmələr və qarışmalara malikdir, Madonna isə mahnı boyu burun səsindən istifadə edir. Minaj rep hissəsində dinləyicilərə müraciət edərək "go hard or go home" dediyi halda Madonna "I just wanna have fun tonight, I wanna blow up this house tonight" ,"alternating between pitch-shifted shrieks of 'Who do you think you are??' and the sing-songy title taunt" deyə cavab verir. Rebel Heart albomundan olan “Unapologetic Bitch” mahnısı kimi bu mahnıda da “bitch” (qancıq) sözünün tez-tez təkrarlanmasından bəhs edən Madonna “Billboard” jurnalına verdiyi müsahibədə deyir: “Məncə bu axmaqlıqdı. Söz polisi atdırsın! Məni siyasi düzgünlük maraqlandırmır. “Qancıq” sözünün bir çox başqa mənaları da var. Hər şey məzmundan asılıdır. Mən birinci dəfə İngiltərəyə gəldiyimdə və “cunt” (vagina) sözünü eşitdikdə çox qorxmuşdum. İnsanlar bir-birlərini bu cür adlandırırdılar. Daha sonra mən öyrəndim ki, bu mədəniyyətdə həmin ifadənin anlamı hər şey fərqlidir – onlar məlumat almaq istəyərkən, əllərinin bir-birinin çiyninə qoyaraq “Dostum, sağdakı “cunt” kimdir deyirdilər.” "Fuck" ifadəsi yalnız cinsi anlamda işlədilmir. Demək istəyirəm ki, "You're a stupid fuck," "Are you going to fuck with me?" "Fuck off!"…kimi ifadələrin sekslə bir əlaqəsi olmadığı kimi bu mahnıda işlədilən “bitch” sözünün də təhqirlə bir əlaqəsi yoxdu. Əgər mən deyirəmsə "I'm a badass bitch” mən özümü tərifləyirəm və bildirirəm ki, mən güclüyəm. Əgər mən deyirəmsə "Why are you being such a bitch to me?,", bəli, bu tamamilə fərqli anlam ifadə edir”
Bəzi mahnıların sızması ilə əlaqədar olaraq Madonnanın altı mahnnını vaxtından əvvəl yayımlamasından sonra Diplo açıqlama verərək, alboma daxil edilmiş versiyanın onun mahnı üzərindəki yekun işi olmadığını bildirdi; daha sonra o, mahnının genişləndirilmiş kəsim versiyasını rəsmi SoundCloud hesabında yayımladı. "Bitch I'm Madonna" mahnısının üç remix versiyası mahnının dub versiyası kimi təqdim edilmişdir. Kleinenberqin Kleinenberqin remixinin digər remixlərdən fərqli olduğu hesab edilsə də, Dau orijinalın yanında bütün mikslərin zəif olduğunu qeyd edir. “Sick Individuals”a görə onların remixi “ağır vuruş”lu bitə malik olmaqla, rəqs meydanları üçün nəzərdə tutulub. Fedde le Grandın remixi mahnı üzərinə minimal effektlərin əlavə edilməsi ilə, musiqinin metallik səslənməli elektro housa çevrilməsi nəticəsində yaradılmışdır.
Tənqidçilərin mövqeyi
thumb|[[Rebel Heart turnesi çərçivəsində "Bitch I'm Madonna" mahnısını ifa edən Madonna səhnədə rəqqaslarla qucaqlaşarkən, 10 sentyabr 2015]] Musiqi tənqidçiləri mahnı haqqında müxtəlif fikirlər bildirmişlər. “Chicago Reader”dən Saşa Geffen mahnıya müsbət rəy verərək, onun PC musiqisini kütləvi musiqiyə gətirməsini tərifləyir və qeyd edir ki, "Diplonun blok musiqisi və Sofinin sərt apprecioları ilə mahnı, provokativ sənət işidir […] Ulduzların SoundCloud-a keçmələri həmişə gözlənilən idi və Madonna bunu ilk edənlərdən biri oldu” . Digər bir müsbət rəy isə “The Daily Telegraph”dan Nil MakKormik tərəfindən verilmişdir; o qeyd edir ki, “Mahnı əks etdirdiyi enerji ilə parlayır, alqışa layiq reyv himn fantastik sinti xətti ilə elektronik nəfəs alətində vintaj oyun musiqisi kimi səslənir və Nikki Minajın repi ilə vurğulanır Madonna mahnını uşaq meydançasında şeir danışırmış kimi, yüngül burun səsi ilə ifa edir.”
“Spin” jurnalından Den Veiss qeyd edir ki, “'Bitch, I'm Madonna' mahnısının əsas təəccüblü tərəfi odur ki, bu mahnıda təəccüblü heç nə yoxdur”. Bunun əksinə olaraq, eyni nəşrdə Endryu Unterberger qeyd edir ki, “ola bilsin ki, bu sizin sevdiyiniz Madonna deyil, lakin bu onun özüdür və bu obraz Madonnanın MDNA (2012) dövründə canlandırdığı entuziast obrazdan daha yaxşıdır.” Unterberger həm də PC musiqisinin əlavə olunmasını qiymətləndirərək “qəribə pinq-ponqlaşma frenetisizmi” və “Diplonun blok-damcı biti”ni xüsusi vurğulayır. “Rolling Stone” jurnalından Karin Qanz da mahnıya müsbət rəy verərək onu “qəzəbli” adlandırır və Minajın şerini “əsl alov” kimi qiymətləndirir. “The A.V. Club”dan Anna Zelaski mahnının “diqqət çəkmək üçün yaxşı vasitə olması”nı qiymətləndirir, Nikki Minajın ifasını isə “mənasız əyləncə” adlandırır. “The Independent”dən Endi Gill mahnını “gülməli cilalayıcı” adlandıraraq, Minajın ifasını qiymətləndirir.
Baxmayaraq ki, Diplo Madonnanın səslənməsini daha əyləncəli edir, “New Musical Express” jurnalından Gevin Hayns qeyd edir ki, “onun həyatı və musiqisi arasındakı əlaqə artıq inkarolunmazdır”. “The Guardian” qəzetindən mahnını “tərs” adlandıran Aleksis Petridis qeyd edir ki, "Bitch I'm Madonna" ''“mahnı üçün seçilə biləcək fantastik addır. Prodüsser Diplo hibrid elektron rəqs musiqisindən istifadə edərək xoşbəxt hardkor yaradır, Nikki Minaj isə ən iddialı mətnlərindən birini səsləndirir; nəticə sizi dişlərinizi qıcamağa məcbur edir". “Slant” jurnalından albomu “çox işlənilmiş” adlandıran Sal Sinkemani qeyd edir ki, “onun adının ikili xüsusiyyəti 'Bitch I'm Madonna' mahnısının lirik məzmunu ilə də vurğulanır” . “musicOMH”dan Cön Merfi qeyd edir ki, mahnı “heç vaxt fantastik adı qədər çox yaşamayacaq, bir qədər qarışıq olan bu mahnı Diplonun rəqs meydanı ritmləri, dabstep və Nikki Minajın repi ilə əyləncəli səslənməyə malikdir”. “PopMatters”dən Evan Soudi qeyd edir ki, mahnı, “tamamilə xəyal qırıqlığı qoxusu verir, izləyiciləri pis tərəfdən təəccübləndirir”''.
Hit-parad göstəriciləri
ABŞ-də "Bitch I'm Madonna" “Billboard”ın “Dance/Electronic Songs” hit-paradına 3 yanvar 2015-ci ildə XIV yerdən 12.000 nüsxə satış göstəricisi ilə daxil olmuşdur. Müğənninin “The Tonight Show Starring Jimmy Fallon” verilişində qonaq olmasından sonra satış göstəricisi 748% və 9.000 nüsxə artmış və mahnı XXI yerdən yenidən hit-parada daxil olmuşdur. Musiqi videosunun təqdim olunması da mahnının satışına təkan vermis və daha 13.000 satış göstəricisi ilə sinql V yerə yüksələrək, “Living for Love” mahnısından sonra Madonnanın ilk onluğa daxil olan ikinci mahnısı olmuşdur. “Hot Dance Club Songs” hit-paradında XXVI yerdə debüt edən mahnı sonradan I yerə kimi yüksəlmiş, beləliklə Madonnanın birinci yerə yüksəlmiş 46-cı, Minajın isə 5-ci siqlı olmuşdur.
"Bitch I'm Madonna" “Billboard Hot 100” hit-paradında 4 iyul 2015-ci ildə 84-cü yerdə debüt etmiş, "Give Me All Your Luvin'" (2012) mahnısından sonra Madonnanın bu hit-parada ilk girişi olmuşdur. Mahnı, Madonnanın 57-ci, Minajın isə 63-cü “Hot 100”-ə daxil olan mahnısı olmuş, beləliklə, onları həmin hit-parada ən çox mahnısı daxil olan qadın müğənnilər arasında onları müvafiq olaraq dördüncü və üçüncü yerlərə yüksəltmişdir. Növbəti həftə 11 pillə geriləyən mahnı 95-ci yerdə qərarlaşmışdır.
Birləşmiş Krallıqda “Music Week”dən Alan Cons qeyd edir ki, musiqi videosunun çıxarılmasından sonra "Bitch I'm Madonna" mahnısının satış göstəricilərində sıçrayış baş vermis, 1.667 nüsxə ilə satılan sinqlın satış göstəricisi əvvəlki həftənin göstəricisindən 148 nüsxə çox olmuşdur. Bununla belə, mahnı “UK Singles Chart”ın top 200 siyahısına daxil ola bilməmişdir. Fransada mahnı ilk dəfə “French Singles Chart”ın 90-cı pilləsində 27 dekabr 2014-cü ildə, albomun altı mahnısının əvvəlcədən sifarişlə satışa çıxarılmasından sonra debüt etmişdir. Daha sonra mahnı hit-paradı tərk etməmişdən qabaq 135-ci pilləyə düşmüşdür. Musiqi videosunun çıxarılmasından sonra mahnı 104-cü pillədən yenidən hit-parada daxil olmuş, növbəti həftə isə 149-cu yerə enmişdir. İspaniyada da debüt edən mahnı 49-cu yerə kimi yüksələ bilmişdir.
Canlı ifalar
"Idolator"dan Bayans Qreys bu performansı müsbət qiymətləndirərək qeyd edir ki, "Adətən bütün ifaçılar etdiyi kimi Madonna da bir qədər köhnə sinqlı olan 'Living for Love' və ya ondan sonra çıxarılmış 'Ghosttown' mahnısını ifa etmək əvəzinə, ən yeni mahnısını canlı səsləndirdi və biz buna çox şadıq. Meyc isə 'Bitch I'm Madonna' mahnısının çox şən və çılğın versiyasını hazırlayıb." The Hollywood Reporter bu performansı Madonnanın 2015-ci il performanslarının top 5-liyinə daxil etmişdir. "Stereogum" Ketilin Vayt bu performansdan zövq aldığını deyərək qeyd edir ki, "Onun 56 yaşında necə rəqs etdiyini nəzərə alsaq, müğənnini superinsan hesab etmək olar və mən şoudan bu qədər zövq aldığıma təəccüblənirəm." "MuuMuse"dan Bredli tern də performansı oxşar şəkildə şərh edərək "Rebel Heart dövrünün ən yaxşı televiziya performanslarından biri" adlandırır.
Rebel Heart turnesinin (2015–16) birinci mərhələsində mahnının iki canlı ifası planlaşdırılmışdır. Birinci mərhələdə mahnının sərhə performansı üçün Janna d'Ark obrazından təsirlənən dizayner Arianna Fillips Los Anceles Dairəsi Sənət Muzeyində saxlanan samuray silahları nümunəsində dekor və aksesuarlar hazırlamışdır. Bu performansda Madonnanı geyşa geyiminə bənzər geyimlərdə olan rəqqasələr müşayət edir. Onların əlində isə Yapon müharibə yelpikləri vardır. Minaj isə arxada görünərək rep hissəsini ifa edir.
Fon
“Madonna mənimlə 'Ghosttown'a görə əlaqə saxlamışdı. Biz uzun müddət idi ki, fikir ayrılığına görə onunla işləmirdik, lakin, mən “Rebel Heart” albomundakı bütün mahnıları dinlədikdən sonra 'Ghosttown' mahnısını çox bəyənmişdim. Mən yaradıcılıq gücmü işə saldım. Və, bəli, biz birlikdə işləməkdən zövq aldıq. Bu işdən sonra mən mütləq yeni bir işə başlamalı idim və o, məndən soruşdu ki, 'Bitch I'm Madonna' mahnısı üzərində işləmək istəyirəmmi. Mən gördüm ki, o, 'Ghosttown'dan tamamilə fərqlidir, əyləncə və çılğınlıqdan bir qədər ciddi işdir.”
Komandanın çəkilişin müxtəlif aspektlərini tamamlamaq, həmçinin davamiyyəti təkrarlamaq üçün çox qısa vaxtı var idi. Musiqi videosunun tamamlanması üçün onların cəmi bir gecə vaxtları var idi, buna görə də Madonnaya dəstək olmaları üçün yaxın dostları və ailə üzvləri də çəkiliş meydanına dəvət edilmişdilər. Normal çəkiliş planından fərqli olaraq, komanda mümkün qədər cəld hərəkət etməli idi, çünki musiqi videosunda gecə əyləncələri təsvir olunur. Ümumi xareoqrafiyadan əlavə hər bir iştirakçının çəkiliş meydanında özünəməxsus yeri var idi və onlar öz çəkiliş vaxtlarının gəlməsini gözləməli idilər. Aralarında Moschino, Discount Universe, SSUR, Chanel, Majesty Black-in də olduğu bir çox dəb dizaynerləri musiqi videosunun çəkilişində istifadə olunması üçün müğənnilərə geyimlər hazırlamış, Giuseppe Zanotti isə ayaqqabılar hazırlamışdır. Style.com-dan Ember Kallor qeyd edir ki, parlaq rəngli saçlar, qara dodaqlar, ağ qaşlar və parlaq göz makiyajı da daxil olmaqla bir çox müasir dəb trendləri musiqi videosunda əks olunmuşdur. 200px|thumbnail|right|Musiqi videosunun Madonnanın rəsmi Instagram hesabında yayımlanmış posteri.
Çıxarılması
Videonun 16 iyun 2015-ci ildə çıxarılacağı elan edilmişdi; Madonna həm də, partidən sonrakı hadisələrin təsvir edildiyi və fonda mahnının səsləndiyi tizer videosu yayımlamışdı. Musiqi videosunun çıxarılması günü Madonnanın Instagramında poster yayımlanmış və bu poster vasitəsiylə Beyoncenin də videoda çəkildiyi təsdiqlənmişdir. “Billboard” jurnalından Coe Linç bu posteri Teylor Sviftin “Bad Blood” musiqi videosunun çıxarılmasından əvvəl yayımlanmış posterlə müqayisə etmiş, daha sonra isə qeyd etmişdir ki, “görünür Meydc bu layihəni Sviftin planlarının açıqlanmasından xeyli əvvəl hazırlamışdır.” Lakin, 16 iyunda video təqdim edilmədi, əvəzinə cins şort geyinmiş Madonnanın tverkinq videosu yayımlandı. Növbəti gün Tidal vasitəsiylə musiqi videosu və səhnə arxası çəkiliş görüntüləri yayımlandı. Bu eksklüziv yayım 24 saat ərzində sayta izləyici axınını gücləndirdi, növbəti gün isə video Madonnanın Vevo səhifəsində təqdim edildi. Videoda rol almış məşhurların tam siyahısına Beyonce, Keti Perri, Mayli Sayrus, Nikki Minaj, Rita Ora, Diplo, Kanye Vest, Kris Rok, dizayner Aleksandr Vanq, model Con Kortaxarena, Madonnanın oğulları Rokko və David daxildirlər. Lakin video Tidalda problemlərin yaranmasına səbəb olmuş, xəta mesajları və donmalardan şikayətlər edildikdən sonra, kompaniya Twitter vasitəsiylə üzr istəmişdir: “Biz #BitchImMadonna videosunu izləmək istəyən bütün fanatlardan üzr istəyir və problemlərin aradan qaldırılması üzərində çalışırıq.”
Məzmunu
250px|thumbnail|left|Musiqi videosundan skrinşot olan bu şəkildə Madonna rəqs edir, monitorda isə Minaj rep deyir. Qonaq ulduzların videoda çox az görünmələri və əsasən Madonna ilə bir səhnələrdə olmamaları əsas tənqid hədəflərindən biri olmuşdur. Musiqi videosu ağ geyimli dörd qız uşağının mahnının açılış xəttini ifa etməsi ilə başlayır. Sağ tərəfdə idmanla məşğul olan heyvan printli paltar və tikanlı çəhrayı bayker dəri pencəyi geyinmiş Madonna görsənir. O rəngli dəhlizlə irəliləyərək su içir, oğlanla öpüşür, yenidən irəliləyir və Diplonun yanından keçir. Xor ifaya başlayanda iki yapon rəqqasə hamam vannasının içində xareoqrafik hərəkətlər edir, Madonna məkana daxil olaraq onlara qoşulur. "Bitch I'm Madonna" ifadəsi səslənərkən Madonna Ora və Rokun yanından keçir və onlar həmin ifadəni təkrarlayırlar. İkinci bənd Madonnanın dəhlizdə tək irəliləməsi ilə başlayır, şarları itələyən Madonna yenidən Diplo ilə qarşılaşır, sonra kamera bir neçə neon bəzəkli corab gəlinciyi göstərir və onlar birlikdə mahnını ifa edirlər.
İkinci xor zamanı Madonna və onu müşayət edən rəqqaslar dəhlizdən bara çıxırlar, burada Madonna bar kənarında oturmuş oğlanı (Kortaxarena) içməyə məcbur edir, rəqqasə ona kərkinir və onlar birlikdə rəqs etməyə davam edirlər. Bundan sonra gözlərinin ətrafına tünd makiyaj edilmiş Mayli Sayrus görünərək orta barmaq işarəsi göstərir və dil çıxarır, onun ardınca Vanq, Diplo və Rokko bar ətrafında görünürlər. Daha sonra Beyonce Madonnanın “Vogue” (1990) musiqi videosundakı kimi poz verir, Keti Perri mahnını oxuyaraq rəqs edirDevid rəqs edir, Madonna və rəqqaslar isə onu alqışlayırlar, xor mahnının adını ifa edir. Xorun ifası tamamlananda rəqqaslar monitoru qaldırırlar və orada Minaj görsənərək öz partiyasını ifa etməyə başlayır, Vestin mahnının adını təkrarlaması və alqışlaması verilir. Madonna və rəqqaslar irəliləməyə davam edərək rəqs meydanına çatırlar. Madonna pilləkəndən keçərək qızla öpüşür və oğlanın üstünə su tökür, daha sonra isə partinin keçirildiyi dama çıxır. Mahnı sona yaxınlaşarkən Madonna rəqqasların əhatəsində yerə uzanmış göstərilir. Musiqi videosu uzaqdan Standart Otelin göstərilməsi ilə tamamlanır, otelin damında partinin davam etməsi sezilir.
Alternativ sonluqda musiqi videosunun səhnə arxası çəkilişləri və Madonnanın oğlan modellə partini tərk etməsi göstərilir. Madonnanın otaqda gəzərək şüşə pəncərədən Nyu-York mənzərəsini izləməsi səhnəsi də burada çəkilmişdir. Madonnanın Ora və Rokla görüşməsi, bir neçə dəfə corab oyuncaqların üstünə atılması və kiçik qızlarla mahnı oxuması da yayımlanmış səhnə arxası çəkiliş səhnələrindəndir. Kleinenberqin remixi üçün hazırlanmış başqa bir videoda isə Madonnanın çəkilişləri və qonaq ulduzların daha az hərəkətli görüntüləri verilir.
Qəbulu və tədqiqi
“Billboard” jurnalından Ceyson Lipşutz yazdığı məqalədə bu musiqi videosunun çıxarılmasının Madonna üçün nəyə görə vacib olmasını tədqiq edir. O, qeyd edir ki, “Rebel Heart” dövrünün təbliğ edilməsinə “MDNA” dövrünün təbliğindən daha çox diqqət yetirilmişdir. Əvvəlki iki sinql olan "Living for Love" və "Ghosttown" “Billboard Hot 100” hit-paradına girə bilməmişdir, buna görə də, "Bitch I'm Madonna" sinqlının çıxarılmasına kimi, “Rebel Heart” Madonnanın Hot 100-də sinqlı olmayan ilk albomu olmuşdur. Lipşutz qeyd edir ki, musiqi videosuna cəlb edilmiş kameolar bütün dövr ərzində dinləyicilərin diqqətini cəlb etməyə hesablanmış addımdır. ''“Əslində Madonna Pop kraliçasını meydana çıxararaq kartotekasında olan ulduzlardan bir neçəsini öz ətrafında cəmləşdirmişdir. Günün sonunda musiqi videonda Beyoncenin vogue hərəkətlərini etməsini görmək həqiqətən də möhtəşəmdir! Və o, bunu edə bildi, çünki, siz bilirsiniz o necədir”'' deyə Lipşutz əlavə edir. Həmin jurnaldan Coe Linç isə musiqi videosunu “ulduz gücünün çaşqınlığı” adlandırır və əlavə edir ki, videoda “Maylinin orta barmağı, Madonnanın köynəksiz oğlanla öpüşməsi, üst geyimsiz qadınların hamam səhnəsi, brekdans, corab oyuncaqların oxuması Moschino dəbi və başqa bir çox şeylər var”. “Spin” jurnalından Brennan Karli fikirləşir ki, dəvət edilmiş kameolar musiqi videosunu tamamlayıblar, lakin, inanır ki, videonun “möhtəşəmliyi və ambisiyası” onu “Hung up” (2005) və “Living for Love” mahnıları üçün çəkilmiş videolarla müqayisə eləməyə imkan verir.
“Entertainment Weekly” jurnalından Kevin O'Donnel qeyd edir ki, ''“hər dəfə Madonnanın yeni video haqqında elan etməsi qlobal bir hadisədir. Və onun videonu necə adlandırmasından asılı olmayaraq, həmin videonun ilin ən çılğın videolarından biri olacağına əmin olmaq olar.”'' “San Jose Mercury News”dan Hiks videodan təsirləsə də, hiss etmişdi ki, Madonna qonaq ulduzlarsız da bu videonu çəkə bilərdi. “MTV News”dan Emili Linder qeyd edir ki, bu video Teylor Sviftin çıxardığı videodan tamamilə fərqlidir, lakin, videoda, partinin “futuristik” təsvir olunduğunu bildirir. “Rolling Stone ” jurnalından Deniel Kreps bəyan edir ki, "Bitch I'm Madonna” mahnısının çıxarılması ilə “bütün ulduzların iştirakı ilə çəkilən blokbaster musiqi videoları dövrünə qədəm basdıq.” “Time” jurnalından Nolan Fini və “Los Angeles Times”dan Avqust Braun qeyd edirlər ki, “video göstərir ki, yalnız Madonnanın A-siyahı ulduzlarını bir araya gətirməyə ulduz gücü yetər.”